

|  |  |  |  |  |
| --- | --- | --- | --- | --- |
| **Saksnummer og saksnavn** | | | **Møtedato** | |
| Sak 10/15 Identitet- og tilgangsstyring rammeverk | | | 12.06.2015 | |
| **Type sak** | | | | |
| Beslutningssak: |  | Temasak: | | X |

# Hva saken omhandler i korte trekk

Saken gjelder formalisering av et rammeverk for identitets- og tilgangsstyring (IAM). Rammeverket danner arkitektur for felles prosesser og informasjon for identiteters livssyklus, rettighetshåndtering og tilgangskontroll. Dette vil også legge grunnlaget for at Regional Klinisk Løsning (RKL) skal kunne realiseres med tanke på informasjonssikkerhet for helsepersonell og pasienter i konsoliderte IT-miljøer.

Dagens arkitektur for IAM er svært fragmentert, ikke-standardisert, krever svært mye ressurser for forvalting og har svært lav grad av muligheter for etterlevelse av compliance.

IAM er et område som berører hele systemporteføljen og Digital fornying har behov for et felles rammeverk som man kan basere beslutt og veivalg på når det gjelder IAM.

# Særskilte forhold arkitekturstyret bør være kjent med

Rammeverk og veikart har blitt godkjent i programstyret til Infrastruktur Moderniseringsprogrammet.

Det finnes en stor etterspørsel i regionen på IAM kompetanse og retningslinjer.

# HOVEDMOMENTER I SAKEN

Hovedmomentene i saken består av at det anbefales at det vedtas et rammeverk for IAM i RKL. Rammeverket skal danne grunnlaget for en felles plattformtjeneste for identitet- og tilgangsstyring som inkluderer standardiserte prosesser, teknologi og informasjonshåndtering.

Begrunnelsen for å vedta dette rammeverk er hovedsakelig knyttet til behovet for et rammeverk og en plattformtjeneste for IAM i regionen. Transformasjonen for IAM dreier seg om å gå fra prosess, informasjons- og teknologisiloer til sentraliserte tjenester regulert av policyer.

IAM som en plattformtjeneste i ny og eksisterende plattform er en forutsetning for all IT-transformasjon som skal realiseres i programmet regional klinisk løsning (RKL) da det danner grunnlaget for «compliance» (kontrollert etterlevelse av lover og føringer) i hele regionen. Historisk har anskaffelser og generell behandling av informasjonssikkerhet i applikasjoner vært leverandørstyrt. Dette har resultert i en svært fragmentert og uoversiktlig forvaltning av compliance. En vridning av denne trenden vil Helse Sør-Øst oppnå ved å etablere felles plattformtjeneste der lovkrav reflekteres i alle prosesser for IAM.

Regionen vil ikke oppnå en enhetlig IAM tjeneste hvis ikke Digital Fornying kan enes om hvilket rammeverk det er som gjelder. Det vil få blant annet følgende konsekvenser:

* Mangel på standardiserte prosesser, policyer, teknologi og mye manuelt arbeid.
* Mange enkeltstående IAM løsninger som minsker effektene og gevinstene for helseforetakene og Sykehuspartner
* Tilgang på tvers vil aldri kunne oppnås hvis IAM ikke håndteres helhetlig og med en tydelig målsetting.

Det foreslåtte rammeverket består av et målbilde som deles inn i arkitekturbyggeklosser. Byggeklossene vil fungere som kommunikasjonsverktøy inn mot programledelse slik at det kan utføres måling på progresjon og dermed også opprettes nye prosjekter for å skride frem mot oppnåelsen av målbildet hvilket også er forankret opp i programledelsen.

# Prosess med utarbeidelse av saken

* Saken er utarbeidet av IAM prosjektet i Infrastruktur Moderniseringsprogrammet i Digital fornying
* Saksunderlaget baserer seg på en foranalyse utført i IMP og behovet fra enkelte prosjekter samt føringer i form av lover og regelverk

# Vedlegg til sakSFREMLEGGET

# 2015 Sak 10 Vedlegg1 Rammeverk for identitet- og tilgangsstyring

# Sekretariatets forslag til vedtak

|  |
| --- |
| 1. *Arkitekturstyret tar rammeverket for Identitet- og tilgangsstyring til orientering* |